da de da de da de fi en en en sv da nl de bar da da da da da da da da da da da da da it da da da da da da da de
Efterskole-ophold | Dansk Skoleforening for Sydslesvig e.V.
For at sagliggøre en debat om efterskole i Danmark, vil jeg straks understrege: Der skal ikke herske tvivl om, at ledelsen i Skoleforeningen ser med positiv velvilje på et efterskoleophold i Danmark for elever fra vore mindretalsskoler. Vi tror på, at et ophold på en dansk efterskole, med en anderledes skoledag, med delvis andre, måske mere kreative og musiske fag, med dansk sprog og dansk kultur og delvis langt væk fra hjemmet, for de aller fleste unge mennesker kan fremme personlighedsudvikling og give ny energi og inspiration. Og det til gavn for den enkelte, skolen, de vender tilbage til og for mindretallet i Sydslesvig som sådan.
Vi må så erkende, at da vi lever på den tyske side af grænsen, og en tysk anerkendelse af vore afgangsbeviser er en forudsætning for vor skole, så gælder den tyske skolelov også for os.
Den tyske skolelov kender ikke begrebet efterskole. Samtidig foreskriver skoleloven en afsluttet eksamen i 10.klasse for at kunne fortsætte i fællesskolens gymnasiale overbygning. Det er mit indtryk, at den nuværende regeringkoalition i Kiel, indenfor rammerne af grænseoverskridende tiltag, også viser interesse for skole- og undervisningssystemet i Danmark (bl.a. mødes undervisningsministrene i Slesvig-Holsten og Danmark i begyndelsen af 2014). Derfor vil vi gerne drøfte efterskole-ophold med ministeriet. Men da undervisningsektoren i Tyskland stærkt koordineres gennem den såkalte »Kultusministerkonferenz«, er en bredere forståelse og accept i Tyskland for det danske system næppe at forvente.
Skoleforeningen vil, indenfor de økonomiske rammer vi har, fortsætte med at hjælpe elever fra vore skoler i Sydslesvig til et efterskoleophold i Danmark. Men vi forventer samtidig, at både elever, forældre og lærere selv gør sig klar over eventuelle fordele og ulemper. Fra ledelsens side vil vi gøre alt for at bidrage med de rigtige oplysninger, og så er afgørelsen til sidst en individuel og fri afgørelse.
Den Børnekulturelle Rygsæk i Sydslesvig 2022-2023
28. juni 2022Så har den nye børnekulturelle rygsæk set dagens lys i Sydslesvig. En rygsæk fyldt med fantastiske børnekulturelle tilbud for alle børn mellem 0-18 år i dagti...
Dansk Skoleforening for Sydslesvig e.V.Stuhrsallee 2224937 Flensburg